Under Victor Bernaus ledelse på 1920-tallet ble Chat Noir utviklet til en ledende revyscene. Johan Henrik Wiers-Jenssen, Einar Rose, Ernst Diesen, Jens Book-Jenssen, Egil Monn-Iversen, Dag Frøland, Einar Schanke, Tom Sterri og Anders Moland har også ledet teateret i kortere eller lengre perioder. Chat Noir har ligget i Klingenberggata i Oslo sentrum siden 1937, og ble gjenreist i 1963–1964 etter en brann.